Piirivalvurid pidasid ajakirjanikud kinni kella 14 paiku ning võtsid hoiule nende dokumendid, mobiiltelefonid ja professionaalsed töövahendid, teatas Vesti.ru.

Nikolai Vassiljev on Venemaa riikliku tele- ja raadiokompanii ajakirjanik. Selle organisatsiooni Eesti vaste on rahvusringhääling.

Ajakirjanike sõnul ütles Eesti piirivalve neile, et nad ootavad vastust Soomest ja Leedust, mis alusel väljastati neile viisad ja kas viisad võivad olla võltsitud.

Vassiljevi sõnul käisid nad Tallinnas kajastamas eile Toompeal toimunud immigrantide vastast meeleavaldust.